jkorsvik/nowiki_second_scrape_merged huggingface dataset:
Manhunter

Manhunter er en amerikansk thriller-film fra 1986, basert på romanen Den røde drage av Thomas Harris og er regissert av Michael Mann. Brian Cox spiller Hannibal Lecter (i filmen brukes navnet «Lecktor» fremfor Lecter) og var den første til å fremstille ham på film. John Lithgow, Mandy Patinkin, og Brian Dennehy ble alle vurdert til rollen, men det gikk til slutt til Cox. Cox uttalte at han brukte den skotske seriemorderen Peter Manuel som inspirasjon til å spille Lecter.


== Sammendrag ==
Will Graham er en tidligere FBI-agent som har trukket seg tilbake på grunn av et mentalt sammenbrudd, etter å ha blitt angrepet av en kannibalistisk seriemorder - Dr. Hannibal Lecktor. Graham blir kontaktet hjemme i Florida av sin tidligere sjef fra FBI, Jack Crawford, som ønsker hjelp med en ny seriemorder. Graham lover sin kone at han ikke skal gjøre noe mer enn å undersøke bevis, og ikke risikere noen fysisk skade. Han reiser deretter til Atlanta, hvor det siste mordet fant sted, hvor han forsøker å komme inn i tankesettet til drapsmannen som nå har fått kallenavnet "Tooth Fairy" av politiet for bitt-merkene på alle ofrene hans.
Graham og Crawford blir gjenkjent av journalist Freddy Lounds som tidligere hadde trykket fotografier av Graham tatt i hemmelighet mens han var innlagt ved sykehus. Graham besøker Hannibal Lecktor, en tidligere psykiater, i hans fengselscelle og ber om hans innsikt i hva slags motivasjon en seriemorder kan ha. Lecktor samtykker til å se på informasjonen som politiet har klart å finne så langt. Senere klarer Lecktor å skaffe adressen til Graham og hans familie i Florida. Graham reiser til Birmingham, Alabama, hvor "Tooth Fairy" skal ha begått sitt aller første mord. Der blir han kontaktet av Crawford, som blant annet informerer ham om Lounds tabloide historier om saken deres.
Crawford og Graham reiser deretter til FBI sin base i Quantico for å undersøke flere beviser, men senere blir Freddy Lounds kidnappet og drept av Tooth Fairy. FBI knekker en kodet melding fra Hannibal Lecktor til Tooth Fairy som inneholder Grahams adresse, med instruksjon om å drepe Graham og hele hans familie. Så FBI må forsøke å beskytte familien hans, samtidig som de forsøker å finne "Tooth Fairy" sin sanne identitet før seriemorderen dreper sitt neste offer.


== Rolleliste ==
William Petersen ... Will Graham
Kim Greist ... Molly Graham
Dennis Farina ... Jack Crawford
Brian Cox ... Hannibal Lecktor (sic)
Stephen Lang ... Freddy Lounds
Joan Allen ... Reba McClane
Tom Noonan ... Francis Dollarhyde (sic)
Frankie Faison ... Lt. Fisk
Kristin Holby ... Mrs. Jacobi


== Eksterne lenker ==
(en) Manhunter på Internet Movie Database 
(no) Manhunter hos Filmfront 
(sv) Manhunter i Svensk Filmdatabas 
(da) Manhunter i Danmark Nationale Filminstitut 
(fr) Manhunter på Allociné 
(nl) Manhunter på MovieMeter 
(en) Manhunter på AllMovie 
(en) Manhunter på Rotten Tomatoes 
(en) Manhunter på Metacritic 
(en) Manhunter på Box Office Mojo
Hopland

Hopland er ei bygd i Stryn kommune, som også kalles Hopland og Randabygd. Området har ca 200 innbyggere og ligger på nordsiden av Nordfjorden i bratt terreng. Bygda er delt av Hoplandselva, der gårdene Hopland ligger til vest og Randabygda ligger mot øst. Bygdesenteret er bestående av butikk og boliger rundt bryggen ved fjorden på Hopland. Nordfjorden her har delnavnet Utfjorden. Randabygd kirke ligger like ved bygdesenteret.
Hopland fikk veiforbindelse gjennom den nye riksvei 613, til Hennebygda, og daværende Eid kommune, høsten 2005. Veien går øverst i bygda mot nord, mens bygda ligger solvent mot fjorden. Rand og Randaberg er gårdsnavn i området. Rand skole ligger øverst i bygda. I skolegården er det plassert en byste av bygdehistorikeren Jakob Aaland, som kom fra området. Den nye skolen er bygget drøyt 100 meter fra Gamle Rand skole. Forbi den gamle skolen går den en skogsvei til Tvinnefossen, den eneste fossen i Nord-Europa som folk og buskap kan passere under selve fossefallet.
Mot vest ligger Hennebygda og Lote. Mot øst ligger Fjelli, Blakset og kommunesenteret Stryn knapt 30 km unna.
Årbogen (Harstad)

Årbogen har flere betydninger!Årbogen (gårdsnummer 28) er en gård nord for Sandtorg i Harstad kommune. Gården ble utskilt fra Sandtorg i 1840-årene. I sør danner Årbogelva et naturlig skille mot Sandtorg. I nord omfatter gården også Breinesvik, og gårdsskillet går mot Haukebø. I dag bor det om lag 20 personer i Årbogen.
Gården er kjent fra 1300-tallet da den ble kalt Ár (flertall av á (elv)), og på 1500-tallet blr bukta utenfor gården benevnt (gmn.) Árbugr (Elvebukta).
Det er funnet flere oldtidsfunn, blant annet en kvinne med gravutstyr fra merovingertid (600-800 e.Kr.). 


== Litteratur ==
Trondenes bygdebok, ss. 32-39, ISBN 82-7175-014-3.
Wilhelm Frick

Wilhelm Frick (født 12. mars 1877 i Alsenz i Tyskland, henrettet 16. oktober 1946 i Nürnberg) var en tysk nasjonalsosialistisk politiker som var innenriksminister i Hitlers regjering. 
Frick ble etter krigen dømt til døden og henrettet for krigsforbrytelser og forbrytelser mot menneskeheten.


== Liv og virke ==


=== Bakgrunn ===
Frick var et av fire barn av Wilhelm Frick den eldre og hans hustru Henriette. Han utdannet seg i Kaiserslautern og studerte rettsvitenskap ved Heidelberg og gikk ut i 1901.


=== Tidlig karriere ===
Han ble med i den bayerske siviltjenesten i 1903 og jobbet som en advokat ved politihovedkvarteret i München. Han ble utnevnt til Bezirksamtassessor i 1907 og steg i gradene til Regierungsassessor innen 1917. Han var med i Ølkjellerkuppet den 23. november 1923, mens han hadde stilling som leder for München Kriminalpolizei. Han ble arrestert og satt i fengsel i 15 måneder og ble i tillegg dimittert fra politijobben han hadde.


=== Karriere i det nasjonalsosialistiske Tyskland ===
Frick ble medlem av NSDAP i 1925 mens han jobbet for et forsikringsselskap.
Da Hitler kom til makten i januar 1933, ble Frick utnevnt til innenriksminister (i Reichsministerium des Innern) og var ansvarlig for å få gjennom mange av lovene som kom under det nasjonalsosialistiske regimet. I motsetning til mange andre sentraleuropeiske land, kontrollerte ikke innenriksministeren i Tyskland politiet i landet, de var under politisk styring av innenriksministrene i de forskjellige tyske delstatene. Den største av disse var Preussen, hvor Hermann Göring var innenriksminister. Frick mistet ministerstillingen i 1943 til Heinrich Himmler. Etter dette ble han utnevnt til riksprotektor av Böhmen-Mähren.
Etter krigen ble han arrestert og stilt for retten i Nürnbergprosessen, hvor han var den eneste tiltalte som nektet å vitne i sin egen sak. Hans rolle som innenriksminister og leder over konsentrasjonsleirene, førte til en tiltale for å ha planlagt, innlede og føre forbrytelse mot freden, krigsforbrytelser og forbrytelse mot menneskeheten. Han ble dømt til døden ved henging 1. oktober 1946 og ble hengt to uker senere.


== Referanser ==


== Eksterne lenker ==
(en) Wilhelm Frick – kategori av bilder, video eller lyd på Commons
Tannfylling

Tannfylling er syntetisk materiale som skal erstatte råteskade i tenner. Skadet del av tannen bores ut, og hullet fylles med syntetisk materiale.
Materiale som er i bruk:

Amalgam er en legering av kvikksølv og ett eller flere andre metaller.
Komposittmateriale – plastlegering.
Keramer
Tove

Tove er et kvinnenavn med opprinnelse i det norrøne navnet Tófa som var en kortform av navn som begynte med Tor- og hadde sluttledd på f- eller v-. Eksempler er Torve som betyr «torden» og «hellig» og Þórfríðr (Torfrid) som betyr «torden» og «vakker».


== Norrøn tid ==
Harald Blåtann giftet seg mot slutten av 900-tallet med en vendisk kongedatter ved navn Tove, senere kjent som Tove av Danmark. Faren hennes, Mistivoj, var knees (konge) over obotrittene, en slavisk folkegruppe i Holsten. Tove fikk reist en runestein over moren sin. I dag kalles den «Sønder Vissing-stenen 1» med innskriften tolket som: «Tove lot gjøre minnesmerke, Mistivojs datter, Harald den Gode Gormsøns kone, etter sin mor.» Ved Gunderup kirke utenfor Ålborg finnes navnet på en runestein fra samme perioden med en innskrift om at "Toke reiste disse stein og gjorde disse kumbler etter sin måg  Abe (Ebbe), en god thegn [lokal høvding] og Tove, sin mor. De ligger begge i denne gravhaugen. Abe (Ebbe) unnet Toke sitt gods etter seg.»Da Olav den hellige stod fadder for sin islandske skald Sigvat Tordssons datter, gav kongen henne navnet Tove.


== Utbredelse ==
Tove er kjent i Norge fra 1300-tallet og kom sannsynligvis fra Danmark. Tove var et vanlig navn i Norge i middelalderen. Over 20 forskjellige personer med navnet er nevnt i Regesta Norvegica. Tove var blant de mest populære navnene på nyfødte jenter i Norge i perioden ca. 1940–1970.

Tove brukes i dag hovedsakelig i Danmark og Norge. Navnet er lite utbredt utenfor Skandinavia.

Tabellen nedenfor gir en detaljert oversikt over populariteten til kvinnenavnet Tove og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Tove Mohr (1891-1981), norsk lege, kvinnesaksforkjemper og forfatter
Tove Jansson (1914–2001), finlandssvensk forfatter, tegneserietegner og maler, kjent for historiene om Mummitrollet
Tove Ditlevsen (1917–1976), dansk forfatter
Tove Skutnabb-Kangas (1940–), finsk lingvist
Tove Strand (1946–), norsk politiker
Tove Nilsen (1952–), norsk forfatter


== Referanser ==


== Eksterne lenker ==

(en) Behind the Name: Tove
(en) Think Baby Names: Tove
Keramiske materialer

Keramiske materialer, også kalt keramer, er et begrep som dekker uorganiske ikke-metalliske materialer som er dannet under oppvarming. Ordet er avledet av gresk κεραμικός (keramikos), «pottemakerleire».


== Hovedgrupper ==
Keramer kan deles i tre hovedkategorier:

Tradisjonelle keramer, såsom porselen, fliser, kloakkrør, glidelager, m.m.
Industrielle keramer, såsom i turbiner, bil, fly, og romfart, varmevekslere, pakninger, proteser og skjæreverktøy.
Funksjonelle keramer med funksjonelle engenskaper som magnetiske- og elektriske egenskaper og transportegenskaper som ioneledning.


== Historikk og anvendelse ==
Den tidligste kjente bruken av keramer er så langt tilbake som 4000 f.Kr. da det ble benyttet for å lage byggestener og primitive kjøkkenutstyr. Inntil 1960 var keramer hovedsakelig produsert med tradisjonell leire som råstoff, og omdannet til keramikk, teglstein, fliser, fajanse, porselen og lignende, samt sementer og glass. 
Mange keramer er harde, porøse og sprø. De er dermed slitesterke i bruk, men svake for mekaniske støt og sjokk. Studiet og utviklingen av keramer omfatter metoder for å løse utfordringene ved slike materialegenskaper, øke materialene bruddstyrke og finne fram til nye anvendelser.
På 1960-tallet ble det utviklet keramiske materialer forsterket ved aluminiumsoksid som ga økt bøyestyrke. Senere erstatninger eller tilskudd av spinell (MgAl2O4), zirkoniumoksid (ZrO2) og  
yttriumoksid har gitt stadig sterkere konstruksjonskeramer.Nyere anvendelser er innen brenselceller, gasspermeable membraner, diffusjonsbelegg, korrosjonsbeskyttende skikt, termiske barrierebelegg, optiske materialer, og tannrestaurering (f.eks. CEREC).


== Typer og råstoff ==
Naturlige råstoff:

Leire
Flintstein
FeltspatHalvfabrikata oksider:

Alumnia (aluminiumoksid, Al2O3)
Zirkon (zirkoniumoksid, ZrO3)Keramer:

Karbider
Wolframkarbid (WC og W2C)
Titankarbid (TiC)
Silisiumskarbid (SiC)Nitrider
Kubisk bornitrid (BN)
Titannitrid (TiN)
Silisiumnitrid (Si3N4)
SialonSilicaKomposittmaterialer
Cermet


== Produksjon av keramer i Norge ==
Norge hadde i 2006 totalt 17 større bedrifter som produserer keramer til ulike formål. I
tillegg kommer to store produsenter av silisiumkarbid som er et viktig keramisk råstoff.
I alt sysselsatte disse 17 bedriftene 1782 personer, omsatte for 2.833 milliarder kr og produserte 483 000 tonn materialer.


== Referanser ==


== Eksterne lenker ==
Kalpakjian, Serope (2009). Manufacturing Engineering and Technology (6th edition utg.). Upper Saddle River, NJ: Pearson Prentice Hall. ISBN 0-13-608168-1. CS1-vedlikehold: Ekstra tekst (link)
Skjerstad prestegjeld

Skjerstad prestegjeld ble utskilt fra Bodø prestegjeld ved kongelig reskript den 8. juni 1770. Samtidig ble Rørstad (Folda) og Saltdal utskilt som egne prestegjeld.
Mellom 1595 og 1770 var Skjerstad sogn et residerende kapellani underlagt Bodøen prestegjeld (Bodø domkirke prestegjeld). Kapellaniet omfattet de østligste gårdene Mjønes, Vågan og Naurstad, i Skjerstad sogn.
Prestegjeldet som administrativ enhet ble faset ut av Den norske kirke fra 2004 og blir ikke lenger brukt.


== Residerende kapellaner (pastorer) i Skjerstad 1595–1770 ==


== Se også ==
Skjerstad


== Litteratur ==
Gunnar Berg: Bygdebok for Skjerstad og Fauske, Bind I, Nordland Boktrykkeri A/S Bodø, 1975, ISBN 82-90030-40-1


== Eksterne lenker ==
Prestegjeld og sogn i Nordland
Jim Duggan

James «Jim» Duggan (født 14. januar 1954), bedre kjent som «Hacksaw» Jim Duggan, er en amerikansk fribryter i World Wrestling Entertainments RAW. Han er kanskje best kjent for vinne den første Royal Rumble noensinne i 1988. Jim Duggan returnerte til WWE i 2005 der han ble mentoren og tag teampartneren til Eugene i RAW.


== Referanser ==


== Eksterne lenker ==
Offisielt nettsted 
(en) Jim Duggan – kategori av bilder, video eller lyd på Commons 
(en) Jim Duggan – Cagematch 
(en) Jim Duggan – wrestlingdata.com 
(en) Jim Duggan – Online World of Wrestling
Aikaryu

Aikaryu (藍華柳) er en japansk visual kei-gruppe. Gruppa ble grunnlagt i 2002, men besluttet å stoppe aktiviteten med en avslutningskonsert den 15. juli 2007 på grunn av skader trommeslageren ULI pådro seg i en bilulykke bandet var involvert i 20. mars 2006.


== Medlemmer ==
Kaworu (vokal)
Teru (gitar)
Shagrath (gitar)
Daiki (bass)
ULI (trommer)


== Tidligere medlemmer ==
Takamasa (gitar)
Amare (gitar)


== Ulykken ==
Den 20. mars 2006 ble Aikaryu involvert i en bilulykke på vei hjem fra en konsert. Alle medlemmene overlevde, men pådro seg skader i ulykken. Vokalisten Kaworu kom lettest fra det med bare noen få ytre skader. Teru hadde smerter i brystet i tillegg, og Daiki fikk også kraftige slagskader. Shagrath, og en roadie ved navn Sano, pådro seg hodeskader (men er friske igjen nå). ULI brakk begge beinene.
29. april 2007 annonserte bandet at de ville spille sin siste konsert 15. juli, siden ULI ikke var i stand til å spille trommer mer.


== Diskografi ==
Album

海賊盤～Aye.藍.sir～ [Kaizokuban ~ Aye.Ai.Sir~] (9. august 2004)
藍華柳チョッキアルバム ～俺達ベストじゃなくチョッキ派～ [Aikaryu chokki album ～oretachi best janakute chokki ha～] (20. juni 2007)Singler

柳年生 [Karyu Toshi Shou] (6. februar 2004)
Indigo Blue Story (13. mars 2005)
太陽が痛いよう [Taiyou ga itai you] (18. juni 2005)
ヴァンパイアで満杯や! [Vampire de manpai ya!] (3. desember 2005)
尻尻尻尻尻尻尻尻尻 -キュウケツ- [Ketsu ketsu ketsu ketsu ketsu ketsu ketsu ketsu ketsu -KYUUKETSU -] (8. desember 2005)Demo

藍染京都～俺色に染まる君がアホになってゆく・・・～ [Aizo Kyoto ~ Oreiro ni somaru kimi ga aho ni natte yuku...~] (28. september 2003)
柳年生 [Ryuunensei] (6. februar 2004)Omnibus

Water & Oil (22. mai 2004)DVD

解散ではなく卒業　THE DVD [Kaisan de hanaku sotsugyou THE DVD] (3. oktober 2007)VHS

午後は××藍華柳ビデオ [Gogoha XX aikaryu video] (24. oktober 2004)


== Eksterne lenker ==
(en) Aikaryu på Discogs 
(en) Aikaryu på MusicBrainz
Jimmy Hart

James «Jimmy» Hart (født 1. januar 1943), også kjent som «Mouth of the South» og «The Colonel», er en amerikansk wrestlingmanager signert med WWE World Wrestling Entertainment som jobber med WestleMania prosjekter. Jimmy Hart er trolig en av verdens beste Wrestler Managers og muligens den beste. Noen kjente fribrytere ledet av Jimmy Hart inkluderer Hulk Hogan, Bret Hart, Ric Flair og Honky Tonk Man.


== Referanser ==


== Eksterne lenker ==
(en) Jimmy Hart – Society for American Baseball Research 
(en) Jimmy Hart – Cagematch 
(en) Jimmy Hart – Online World of Wrestling 
(en) Jimmy Hart – Online World of Wrestling
James Wattana

Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (James) og ikke slektsnavnet sitt (Wattana).James Wattana (thai เจมส์ วัฒนา, egentlig Ratchapol Pu-Ob-Orm) (født 17. januar 1970) er en thailandsk profesjonell snookerspiller.
Etter at han vant verdensmesterskapet for amatører i 1988 og ble profesjonell året etterpå. Karrièren nådde et høydepunkt midt på 1990-tallet da han to ganger vant Thailand Open og klatret til en tredjeplass på verdensrankingen.
I VM sammenheng har han to semifinaler, i 1993 og i 1997.
Før Wattana sin suksess var snooker for en stor del dominert av britiske og til en viss grad irske, australske og kanadiske spillere. Prestasjonene førte til at han ble meget populær i hjemlandet og var med til å bane vei for andre asiatiske spillere, de mest suksessrike har vært Marco Fu og Ding Junhui.
Wattana er en av fire spillere som har gjort mer enn to maksimum break, det første gjorde han i 1991.
På grunn av dårlige resultater valgte Wattana å trekke seg fra maintouren i snooker foran sesongen 2008/2009. Etter å ha vunnet det asiatiske mesterskapet i 2009 returnerte han til sesongen 2009/2010.


== Referanser ==


== Eksterne lenker ==
(en) James Wattana – kategori av bilder, video eller lyd på Commons 
(en) James Wattana – CueTracker
.bg

.bg er bulgarsk nasjonale toppnivådomene (ccTLD) for Internett. Det administreres av  Register.bg.


== Registrering ==
Registrering av domenenavn gjøres direkte på andre nivå. Det er visse restriksjoner: .bg domener kan registreres av bulgarske selskaper og organisasjoner, eller utenlandske selskaper som har en registrert avdeling eller kommersiell representant i Bulgaria. Domenenavnet må i utgangspunktet være selskapsnavnet eller dets forkortelse, men stort sett kan ethvert navn brukes hvis det først registreres som et varemerke hos det bulgarske patentkontoret.


== Register.bg's prispolitikk ==
Frem til midten av 2006 var prisen 50 USD for førstegangsregistrering pluss 50 USD pr. år (totalt 120 USD inkludert bulgarsk moms for første år). Etter lokale forhold var dette en svært høy pris og mange bulgarske nettsteder er nå registrert under .com (spesielt -bg.com), .org, eller .net-domener, ettersom registreringskostnadene her er betydelig lavere (8 til 12 USD pr. år) med mindre byråkratisk styr.
Fra 18. september 2006 har Register.bg foreslått nye domener på tredje nivå med suffiksene .a.bg, .b.bg etc. (en bokstav eller tall +.bg), lavere kostnader, med mindre restriksjoner, og med privatpersoner som viktigste målgruppe.


== Se også ==
Domenenavn
Landskoder (internett)
Toppnivådomene


== Referanser ==


== Eksterne lenker ==
IANA .bg whois informasjon
Register.bg
Syangja (distrikt)

Syangja er et av Nepals 75 distrikter.
Kaski  ligger i Vestregionen, Gandakhi sone.
Areal er 1 164 km². Folketall i 2001 var 317 320.
I sørvest grenser det mot Gulmi, i nordvest mot  Parbat, i nord mot Kaski, i øst mot Tanahu og i sør mot Palpa.
Syangja ligger i det som i Nepal kalles ås-distriktene.
Hovedstad er byen Syangja.
Større byer er Putalibazar, innbyggertall (anslått, 2005 31 043, og  Waling, innbyggertall (2005) 21 869, som ligger ved Adhikhola-elva.
Antall distriktsutviklingskomiteer 60. Bykommuner 2. Bybefolkninga i 2001 var 15,8 %.
Forventa levealder 67,7 år, barnedødelighet pr. 1 000 fødte 37,8, uten tilgang til reint vann 24,6 % (tall fra 2001), leger 6 (2002).
Parbatiya-befolkning 46,2 %, dalit 14,12 %, (tall fra 2001)
Janjati-nasjonalitetene magar og gurung bor i distriktet.


== Referanser ==


== Eksterne lenker ==
Kart over Syangja-distriktet
Kart med helseindikatorer (på engelsk)
De tolv olympiske guder

De tolv olympiske guder eller Dodekatheon (gresk: Δωδεκάθεον, fra δώδεκα, dōdeka, «tolv» og θεός, theos, «gud») var i gresk religion et samlenavn for de fremste gudene, som levde på Olympen. Over tid har flere enn tolv vært regnet med blant dem, «men akkurat hvem som utgjorde de tolv, bekymret grekerne lite. Sikkert er det at på denne listen finner vi de viktigste gudene som grekerne forholdt seg til i sin religion.» De olympiske gudene fikk sin overmakt i krig med andre guder hvor Zevs ledet med sine søsken til seier over titanene.
Konseptet med tolv guder er eldre enn noen bevart gresk eller romersk kilde, og det er antagelig av anatolisk opprinnelse. Gudene møttes til råd i de homeriske hymnene, men første antikke referanse til religiøse seremonier for de olympiske gudene som en kollektiv enhet kan bli sporet til 500-tallet f.Kr. i Athen og hadde antagelig intet tidligere sidestykke i den mykenske perioden. Alteret til de tolv olympiske gudene i Athen er vanligvis datert tilbake til arkontskapet til Pesistratos den yngre i tiden 522/521 f.Kr.
Det er en del variasjoner til hvilke guder som ble inkludert, men de kanoniske tolv som vanligvis ble framstilt i kunsten og poesien var Zevs, Hera, Poseidon, Demeter, Athene, Hestia, Apollon, Ares, Afrodite, Hefaistos, Artemis og Hermes.
Hades, kjent i de eleusinske mysterier som Pluto, var vanligvis ikke inkludert blant de olympiske gudene ettersom hans rike var underverden, men «samtidig er han Zevs' bror og tilhører i den forstand generasjonen av olympiske guder». Filosofen Platon knyttet de tolv olympiske gudene med årets tolv måneder, og antydet at han betraktet Pluto som en av de tolv i å foreslå at den siste måneden burde bli viet ham og de dødes ånder. I dialogen Faidros likestilte Platon de tolv med den himmelske dyrekretsen og ville fjerne Hestia fra deres rekke.I antikkens greske religion ble «de olympiske guder» og «kultene til de tolv guder» ofte relativt adskilte konsepter. Dodekatheon til Herodot omfattet Zeus, Hera, Poseidon, Hermes, Athene, Apollon, Alfeios, Kronos, Rhea og kharitene. Herodot nevnte også at Herakles var inkludert som en av tolv av noen. På den greske øya Kos ble Herakles og Dionysos inkludert ble de tolv, og Ares og Hefaistos ble utelatt. For Pindar, Pseudo-Apollodorus og Herodot var Herakles ikke blant de tolv, men den som etablerte deres kult. Lukian inkluderte både Herakles og Hefaistos som medlemmer av de tolv, men forklarte ikke hvilke to som måtte gi plass for dem.
Hebe, Helios, Eros, Selene og Persefone er andre betydningsfulle guder og gudinner som tidvis er inkludert i en gruppe på tolv. Eros er ofte avbildet ved siden av de andre tolv, særlig hans mor Afrodite, men er vanligvis ikke regnet med i deres antall.
Den romerske poeten Ennius oppga den romerske tilsvarigheten, Dii Consentes, med seks mannlige og kvinnelige komplementære guddommer, men bevarte Vesta (tilsvarte greske Hestia) ettersom hun hadde en avgjørende rolle i romersk religion som en statsgudinne håndhevet av vestalinnene.


=== De klassiske tolv olympiske gudene ===


== Referanser ==
Jon Heidenreich

Jon Heidenreich (født 28. juni 1969) er en amerikansk fribryter i World Wrestling Council og Nu-Wrestling Evolution. Han er best kjent for sin periode i World Wrestling Entertainments SmackDown!, der han simpelthen gitt under etternavnet Heidenreich. I en stund var han i tag teamet Legion of Doom (også kjent som Road Warriors) med Road Warrior Animal, der han opptrådte som den avdøde Road Warrior Hawks erstatter. Legion of Doom vant WWE Tag Team Championship titlene en gang, før Heidenreich ble løslatt fra WWE 17. januar 2006.


== Referanser ==


== Eksterne lenker ==
(en) Jon Heidenreich – justsportsstats.com 
(en) Jon Heidenreich – Cagematch 
(en) Jon Heidenreich – wrestlingdata.com 
(en) Jon Heidenreich – Online World of Wrestling 
(en) Jon Heidenreich – Online World of Wrestling
Who Wants to Live Forever

«Who Wants to Live Forever» er en sang av rockebandet Queen. Den ble laget i juni  1986, og kom første gang ut på plata A Kind of Magic. Sangen er skrevet av gitaristen i bandet, Brian May. Han og Freddie Mercury er vokalister på sangen. Den ble fremført på konsert for første gang på Råsunda stadion i Stockholm, da The Magic Tour starter der 7. juni samme år. http://www.queenconcerts.com/live/queen/magic.html